b'\n_START_ARTICLE_\nSvetovno prvenstvo v nogometu 1950\n_START_SECTION_\nPrvenstvo\n_START_PARAGRAPH_\nPrvenstva se je udele\xc5\xbeilo 13 reprezentanc, odigranih pa je bilo 22 tekem. Nekatera mo\xc5\xa1tva, ki so se \xc5\xbee uvrstila na prvenstvo, so sodelovanje odpovedala zaradi stro\xc5\xa1kov potovanja. Tako so do pravice nastopa pri\xc5\xa1la mo\xc5\xa1tva, ki so v kvalifikacijah \xc5\xbee izpadla. Indija na prvenstvu ni nastopila, ker FIFA njenim igralcem ni dovolila igrati bosim. Posebnost prvenstva je bil sistem tekmovanja, ki ni predvideval finala. Zmagovalci \xc5\xa1tirih predtekmovalnih skupin so se uvrstili v medsebojni boj za kon\xc4\x8dno zmago. Po naklju\xc4\x8dju sta zadnjo tekmo odigrali najbolj\xc5\xa1i reprezentanci, ki do takrat \xc5\xa1e nista izgubili tekme. Doma\xc4\x8dinom je za osvojitev naslova prvaka zadostoval remi, medtem ko bi morali Urugvajci obvezno zmagati. Pri rezultatu 1:1 je v 79. minuti urugvajski igralec Alcides Ghiggia zadel gol in povzro\xc4\x8dil t. i. molk na Maracani. Brazilci, ki so si fanati\xc4\x8dno \xc5\xbeeleli naslova prvaka, so ga izgubili 11 minut pred koncem sre\xc4\x8danja._NEWLINE_Na 22 tekmah je bilo dose\xc5\xbeenih 88 golov, kar pomeni povpre\xc4\x8dno to\xc4\x8dno 4 gole na tekmo. Povpre\xc4\x8dje gledalcev pa je bilo pribli\xc5\xbeno 61 000 na tekmo, kar je dose\xc5\xbeek, ki ga je preseglo \xc5\xa1ele prvenstvo leta 1994 v ZDA\n_START_SECTION_\nPredtekmovanje\n_START_PARAGRAPH_\nPrvi del prvenstva se je odigralo 16 tekem v \xc5\xa1tirih tekmovalnih skupinah po sistemu vsak z vsakim. V drugi del se je uvrstil le zmagovalec, ostali so z nastopi zaklju\xc4\x8dili.'